Zīdtauriņi

Zīdtauriņi, zīdtauriņu dzimta (Bombycidae) ir zvīņspārņu (Lepidoptera) dzimta, kas apvieno apmēram 185 tauriņu sugas (pēc citiem avotiem 166 sugas), kas tiek iedalītas 26 ģintīs.Lepidoptera Lielākā daļa zīdtauriņu dzimtas sugu ir Vecās Pasaules sugas, tomēr tās nav sastopamas Eiropā.Britannica: Bombycidae Vislielākā sugu dažādība mājo Āzijā, divas sugas Austrālijā un piecas sugas Āfrikā.Silkworm Moths (Lepidoptera: Bombycidae) Dienvidamerikā mājo ģints Aza sugas. Dzimtas tipiskākā un pazīstamākā suga ir zīdtauriņš (Bombyx mori).

Izskats un īpašības
Pieauguši zīdtauriņi ir vidēji lieli un lieli tauriņi, kuru spārnu plētums ir 19—64 mm. To ķermeņi ir masīvi un lieli (īpaši mātītēm), klāti ar biezu matojumu. Ķermeņa matojums visbiežāk ir brūns vai pelēks, bet var būt arī balts, piemēram, zīdtauriņam. Spārni plati, priekšējiem spārniem trīsstūrveida forma, bet aizmugurējie noapaļoti un mazāki kā priekšējie. Atpūšoties spārni tiek turēti plakani pār ķermeni, bet nedaudz vērsti uz āru. Tēviņiem ir ļoti īsi taustekļi.

Pieaugušie tauriņi ir aktīvi nakts laikā. Kāpuri barojas ar dažādu augu lapām. Kāpuri parasti ir gludi, bez apmatojuma. Ļoti bieži uz astotā vēdera posma tiem ir pamanāms rags. Kūniņas stadijā zīdtauriņu kāpuri no smalka zīdveida pavediena satin biezu kūniņu. Vissmalkākais un kvalitatīvākais pavediens ir domesticētajam zīdtauriņam, no kura kūniņas pavediena tiek ražots zīda diegs.

Sistemātikas izmaiņas
Vēl nesenā pagātnē zīdtauriņu dzimtā tika klasificēti arī Amerikas zīdtauriņi, kas mūsdienās izdalīti atsevišķā Amerikas zīdtauriņu dzimtā (Apatelodidae). Ir sistemātiķi, kas joprojām Amerikas zīdtauriņus klasificē zīdtauriņu dzimtā kā Amerikas zīdtauriņu apakšdzimtu (Apatelodinae) un nepiekrīt atsevišķas dzimtas izdalīšanai.Family Bugguide: Bombycidae - Silkworm Moths Lai atrisinātu šīs pretrunas ir nepieciešams turpināt padziļinātus ģenētiskos pētījumus.

Apakšdzimtas Oberthueriinae un Prismostictinae izdalītas no zīdtauriņu dzimtas un pievienotas raibvērpēju dzimtai (Endromidae). Arī apakšdzimta Phiditiinae atdalīta un izveidota jauna fiditu dzimta (Phiditiidae). Divām ģintīm tiek lietoti jauni nosaukumi: Aza jeb vecais nosaukums CollaGeneric Names and their Type-species: Colla un Naprepa jeb vecais nosaukums Trilocha.Generic Names and their Type-species: Trilocha Dzimtu pēdējos gados ir papildinājušas arī jaunas sugas un ģintis: Āfrikā dzīvojošās Amusaron ģints  sugas un Ķīnā dzīvojošās Valvaribifidum ģints sugas.

Sistemātika
Zīdtauriņu dzimta (Bombycidae)
ģints Amusaron
ģints Bivincula
ģints Bivinculata
ģints Colla jeb Aza
ģints Bombyx
ģints Clenora
ģints Dalailama
ģints Ectrocta
ģints Elachyophtalma
ģints Epia
ģints Ernolatia
ģints Gastridiota
ģints Gnathocinara
ģints Gunda
ģints Hanisa
ģints Moeschleria
ģints Norasuma
ģints Ocinara
ģints Penicillifera
ģints Pseudandraca
ģints Quentalia
ģints Rondotia
ģints Trilocha jeb Naprepa
ģints Triuncina
ģints Valvaribifidum
ģints Vinculinula

Atsauces

Ārējās saites

Types of Moths
ADW: Bombycidae